CELEX: C2007/283/81
Language: da
Date: 2007-11-24 00:00:00
Title: Sag F-94/07: Sag anlagt den 21. september 2007 — Rebizant m.fl. mod Kommissionen

24.11.2007   
            
            
               DA
            
            
               Den Europæiske Unions Tidende
            
            
               C 283/45
            
         Sag anlagt den 21. september 2007 — Rebizant m.fl. mod Kommissionen
   (Sag F-94/07)
   (2007/C 283/81)
   Processprog: fransk
   Parter
   
      Sagsøgere: Jean Rebizant (Karlsruhe, Tyskland) m.fl. (ved avocats S. Orlandi, A. Coolen, J.-N. Louis og E. Marchal)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Det fastslås, at afgørelsen om fastsættelse af forfremmelsestærsklerne til lønklasse AD 13, der gælder for tjenestemænd, der er omfattet af budgettet for forskning/Det Fælles Forskningscenter (FFC) og af driftsbudgettet, er ulovlig.
            
         
               —
            
            
               Ansættelsesmyndighedens afgørelse om ikke at forfremme sagsøgerne til lønklasse AD 13 i forfremmelsesåret 2006 annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne har til støtte for deres påstande fremsat følgende anbringender:
   
               —
            
            
               Tilsidesættelse af artikel 5, stk. 5, i vedtægten for tjenestemænd i De Europæiske Fællesskaber (vedtægten).
            
         
               —
            
            
               Tilsidesættelse af vedtægtens artikel 6, stk. 2, samt artikel 9 i bilag XIII.
            
         
               —
            
            
               Tilsidesættelse af princippet om ligebehandling.
            
         Sagsøgerne har anført, at Kommissionen ved at fastsætte forfremmelsestærsklen til 98,5 for lønklasse AD 13 for tjenestemænd, der er omfattet af forskningsbudgettet og FFC-budgettet, ikke har taget hensyn til de stillinger, som i medfør af artikel 9 i bilag XIII til statutten, var faktisk ubesatte i GD for forskning og i GD FFC eller til den særlige situation som tjenestemænd, der henhører under disse budgetter, befinder sig i.
   Sagsøgerne har anført, at Kommissionen i kraft af denne undladelse har tilsidesat sin afgørelse af 20. juli 2005 om fremgangsmåden med hensyn til forfremmelse af tjenestemænd, der er omfattet af forskningsbevillingerne i det almindelige budget, hvori der er fastsat regler, som sikrer princippet om ligebehandling af tjenestemænd, der er omfattet af forskellige budgetter.